Diari Oficial de la Generalitat Valenciana


Sumari del DOGV 5980, del 24-03-2009 (2009/3237)

RESOLUCIÓ de 16 març de 2009 de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa quint i sext d'Educació Primària i Educació Secundària Obligatòria en centres finançats amb fons públics, per al curs 2008-2009. Fase C.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5980

Data del DOGV
:   24-03-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3237


Data del document
:   16-03-2009

Organisme emissor
:   Conselleria d'Educació

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * llibre escolar
    * ensenyament primari
    * ensenyament secundari
    * alumne
    * ensenyament obligatori
    * alumnat

RESOLUCIÓ de 16 març de 2009 de la Direcció General d'Ordenació i Centres Docents, de la convocatòria d'ajudes per a l'adquisició de llibres de text, per a l'alumnat que cursa quint i sext d'Educació Primària i Educació Secundària Obligatòria en centres finançats amb fons públics, per al curs 2008-2009. Fase C. [2009/3237]  
D'acord amb el que establix l'Orde de la Conselleria d'Educació de 17 de desembre de 2007, per la qual es convoquen ajudes per a l'adquisició de llibres de text per a l'alumnat que cursa quint i sext d'Educació Primària i Educació Secundària Obligatòria en centres finançats amb fons públics, per al curs 2008-2009 (DOCV núm. 5676, de 9 de gener de 2008), en l'apartat 7.c s'establix la fase C, per a resoldre situacions de necessitat econòmica dels alumnes que s'han incorporat als centres al llarg del curs escolar o d'aquells alumnes als quals els ha canviat extraordinàriament la situació econòmica familiar i no han rebut cap ajuda.  
Fent ús de les atribucions que m'atorga la disposició final primera de l'esmentada orde de 17 de desembre de 2007, per a dictar esta resolució per delegació del conseller, resolc:  
Primer  
Concedir l'ajuda per a l'adquisició de llibres de text a l'alumnat que l'ha sol·licitada i que ha acreditat que reunix els requisits per a ser beneficiari de la fase C fixats en l'esmentada orde de convocatòria de 17 de desembre de 2007, la relació dels quals figura en l'annex I, corresponent a l'alumnat de 5t i 6t d'Educació Primària i de 1r a 4t d'Educació Secundària Obligatòria.  
Segon  
Denegar l'ajuda per a l'adquisició de llibres de text a l'alumnat de l'annex II per no complir els requisits per a ser beneficiari de la fase C fixats en l'orde de convocatòria abans mencionada.  
Tercer  
L'orde de 7 d'abril de 2008 (DOCV núm. 5751 de 28 d'abril), de la Conselleria d'Educació, determina la quantia individual de les ajudes que serà com a màxim de 105 euros per a l'alumnat de 5t i 6t d'Educació Primària, i de 125 euros per a l'alumnat de 1r a 4t d'Educació Secundària Obligatòria.  
Quart  
El nombre d'alumnat beneficiari d'estes ajudes en la fase C de 5t i 6t d'Educació Primària és de 25 alumnes, la quantia de l'ajuda és de 105 euros, per un import total de 2.625,00 euros; i la de beneficiaris de 1r a 4t d'Educació Secundària Obligatòria és de 72 alumnes, la quantia de l'ajuda és de 125 euros, per un import total de 9.000,00 euros, amb càrrec a la línia de subvenció T0067000, denominada Gratuïtat de llibres de text, prevista en la Llei 17/2008, de 29 de desembre, de Pressupostos de la Generalitat per a l'exercici 2009.  
Quint  
Ordenar la publicació de la present resolució en el Diari Oficial de la Comunitat Valenciana (DOCV).  
Sext  
Així mateix, la resolució junt amb els annexos I i II (relació de l'alumnat beneficiari i no beneficiari) es publicaran el dia 25 de març de 2009 en el tauler d'anuncis del centre docent on l'alumnat es trobe escolaritzat, així com, en les direccions territorials d'Educació i també en la pàgina web de la Conselleria d'Educació: http://www.edu.gva.es/ocd/areacd/val/abc/ajudesllibres.asp.  
Sèptim  
Esta resolució produirà efectes a partir de l'endemà de ser publicada en el Diari Oficial de la Comunitat Valenciana.  
De conformitat amb els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà interposar potestativament un recurs de reposició o bé plantejar directament un recurs contenciós administratiu, en els terminis i davant dels òrgans que s'indiquen acontinuació:  
a) El recurs de reposició s'haurà d'interposar davant del conseller d'Educació en el termini d'un mes a comptar de l'endemà de ser publicada en el Diari Oficial de la Comunitat Valenciana.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la publicació en el Diari Oficial de la Comunitat Valenciana, o a partir de l'endemà en què es notifique la resolució expressa del recurs de reposició o en què este haja de considerar-se presumptament desestimat.  
València, 16 de març de 2009.- El director general d'Ordenació i Centres Docents: Francisco Baila Herrera.